Folketing
2016-05-12

Tak. Noget af det, der vakte min interesse, var jo også konkrete sager, hvor jeg fik henvendelser fra borgere, som sagde: Nu har det været i nævnet, der er kommet en klokkeklar afgørelse, men kommunen følger den ikke. Nu har jeg ligget i kamp med systemet i årevis, og der sker ikke noget. Det kan f.eks. være, at ens grund bliver forurenet af det eller det. Det var en lang række af konkrete sager, der gjorde, at jeg begyndte at kigge på det her. Derfor mener jeg også, at man som ressortminister da kun kan være interesseret i at kende problemets omfang, eller hvad?